**Poplatky za MŠ**

**O z n á m e n i e   o výške a spôsobe úhrady príspevku na čiastočnú úhradu nákladov za starostlivosť poskytovanú dieťaťu v materskej škole**

Riaditeľka Základnej školy s materskou školou v Župčanoch, ako príslušný správny orgán podľa ustanovení § 5 ods. 3 písm. j) zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a podľa § 114 zákona č. 245/2008 o výchove a vzdelávaní (školský zákon) v znení neskorších predpisov

**u r č u j e     p o v i n n o s ť   ú h r a d y   p r í s p e v k u**

**vychádzajúc zo Všeobecne záväzného nariadením Obce Župčany č. 2/2019, čl. 2, zo dňa**

**19.6.2019**

na čiastočnú úhradu nákladov za starostlivosť poskytovanú dieťaťu v materskej škole s **účinnosťou od 1.9.2019**

a) sumou 15 € mesačne za dieťa do 3. rokov veku,

b) sumou 10 € mesačne za dieťa nad 3 roky veku s trvalým pobytom v obci Župčany,

c) sumou 20 € mesačne za dieťa nad 3 roky veku mimo trvalého bydliska v obci Župčany.

**Príspevok sa v materskej škole neuhrádza za dieťa,**

* ktoré má jeden rok pred plnením povinnej školskej dochádzky,
* ak zákonný zástupca dieťaťa predloží riaditeľovi školy doklad o tom, že je poberateľom dávky v hmotnej núdzi a príspevkov k hmotnej núdzi,
* ktoré je umiestnené v zariadení na základe rozhodnutia súdu.

V čase letných prázdnin uhradí zákonný zástupca za dieťa 2 € na deň.

**Príspevok v materskej škole na základe rozhodnutia zriaďovateľa sa neuhrádza za dieťa,**

* ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
* ktoré nedochádzalo do materskej školy v čase školských letných prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi.

Príspevok je v zmysle uvedeného VZN splatný **do 10. dňa príslušného kalendárneho mesiaca**. Príspevok je zákonný zástupca žiaka povinný uhrádzať na príjmový účet školy číslo **SK09 5600 0000 0088 3045 9001** vedený v pobočke Prima Banka, **konštantný symbol: 0558** s uvedením prideleného variabilného symbolua mena dieťa v doplňujúcej informácii.